;OMVlI SS IONEN FOR DE EUROPÆISKE FÆLLESSKABER 
KOM(91) 311 ende I i g udg. 
Bruxelles, den 2. august 1991 
Forslag 111 
RÅDETS FORORDNING (EØF) 
om foranstaltninger med hensyn til indførsel af 
frugt og grønsager fra bestemte koleraramte regioner 
(forelagt af Kommissionen) 

- 2 -
BEGRUNDELSE 
Kommissionen for De Europæiske Fællesskaber vedtog den 19. marts 1991 
beslutning 91/147/EØF^1) om en beskyttelsesforanstaltning over for kolera 
ved import af frugt og grønsager fra Peru. 
Den koleraepidemi, der for øjeblikket hærger i Sydamerika, har siden spredt 
sig til Perus nabolande. Det kan ikke udelukkes, at epidemien vil tage 
endnu større omfang og ramme det sydamerikanske fastland i nogen tid. 
Det foreslås derfor at ophæve de midlertidige foranstaltninger i beslutning 
91/147/EØF. Eftersom der ikke er noget effektivt instrument i den fælles 
landbrugspolitik, der gør det muligt at imødegå de risici, som epidemien 
udgør for de europæiske forbrugere af frugt og grønsager, synes det nødven­
digt, at Rådet træffer foranstaltninger i forbindelse med den fælles 
handelspolitik, der både beskytter EF-forbrugernes helbred og uden utilbør­
ligt at påvirke samhandelen med tredjelande bevarer markedets enhed. 
Dette forslag tager sigte på betingelser for indførsel af ferske frugter og 
grønsager og deraf forarbejdede produkter, som kan blive forurenet af 
koleraagens. 
Forordningen omhandler derfor følgende forhold: 
fastsættelse af en liste over koleraramte sydamerikanske regioner, 
hvorfra produkter underkastes beskyttelsesforanstaltninger (bilag I) 
indførelse af det princip, at de omhandlede produkter skal ledsages af 
en officiel attest, der er udstedt af en godkendt sundhedstjeneste, og 
som indeholder nogle nærmere bestemte oplysninger (artikel 2, stk. 1, 
samt bi lag I I og I I I) 
dispensation fra disse krav for en række produkter, som ikke vil kunne 
være bærere af smitteagens (artikel 2, stk. 2, og bilag IV) 
supplerende krav i tilfælde, hvor sundhedssituationen i bestemte lande 
nødvendiggør særforanstaltninger. 
(1) EFT nr. L 73 af 20.3.1991, s. 35 
- 3 -
I henhold til forslaget kan sagkyndige fra Fællesskabet foretage kontrol i 
de angrebne regioner (artikel 3). Når de pågældende produkter føres ind på 
Fællesskabets omrade, skal medlemsstaterne foretage systematisk kontrol af 
dokumenter, hvis der kræves attest for produkterne. Med hensyn til produk­
ter, der omhandles i artikel 2, stk. 2, skal disses identitet kontrolleres 
i forhold til kravene i bilag IV (artikel 4). 
Hvis de kompetente myndigheder i den medlemsstat, hvor produkterne forbru­
ges, ved en stikprøvekontrol konstaterer tilstedeværelse af koleraagens, 
påhviler der dem bestemte informationspligter (artikel 5). 
Forslaget er således affattet, at Kommissionen far beføjelser til at 
vedtage de fornødne gennemførelsesbestemmelser samt løbende og hurtigt at 
tilpasse de tekniske bilag til udviklingen i sygdomssituationen. Det 
forudses med dette for øje at nedsætte en ad hoc-forskriftskomité ved 
Kommissionen (artikel 6). 
Endelig bør det understreges, at foranstaltningerne i dette forslag forven­
tes anvendt i foreløbig to ar. 
- 4 -
Forslag t i I 
RÅDETS FORORDNING (EØF) 
om foranstaltninger med hensyn til indførsel af 
frugt og grønsager fra bestemte koleraramte regioner 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske 
Fællesskab, særlig artikel 113, 
under henvisning til forslag fra Kommissionen, og 
ud fra følgende betragtninger: 
Der raser en koleraepidemi i en række sydamerikanske regioner; denne sygdom 
er en alvorlig risiko for folkesundheden, og koleraagens kan bl.a. forurene 
frugt og grønsager; 
sagkyndige fra Fællesskabet har besøgt de sygdomsramte regioner for at 
undersøge situationen og finde ud af, hvilke garantier der må kræves for at 
undgå indslæbning af kolera i Fællesskabet; 
resultaterne af disse besøg har gjort det klart, at der må træffes fælles­
skabsforanstaltninger; der er i nogle medlemsstater truffet nationale 
foranstaltninger med hensyn til indførsel af frugt og grønsager fra 
bestemte tredjelande i Sydamerika; det er derfor vigtigt, at Rådet træffer 
fælles bestemmelser, som beskytter forbrugernes helbred, og som uden 
utilbørligt at berøre handelen mellem Fællesskabet og tredjelandene sikrer 
markedets enhed og hindrer handelsfordrejning; 
- 5 -
der bør fastsættes betingelser for indførsel af frugt og grønsager, der har 
oprindelse i eller kommer fra de koleraramte regioner; der bør derfor 
opstilles en liste over de sygdomsramte regioner; 
kravene med hensyn til indførsel må ikke anvendes på produkter, som ikke 
vil kunne være bærere af smitteagens i kraft af deres egenskaber, særlig 
behandling eller transporttid; 
derudover bør disse krav ikke berøre partier af frugt og grønsager, som der 
gives passende garantier for fra det udførende tredjelands officielle 
myndigheder; det er følgeligt nødvendigt at fastslå, hvilke sundheds­
myndigheder der er godkendt i vedkommende tredjelande; 
medlemsstaterne bør have mulighed for at kræve forelæggelse af sundheds­
attester udstedt af det udførende tredjelands myndigheder; der bør 
fastlægges betingelser for, hvorledes attesten skal udfyldes og udstedes; 
det er vigtigt at fastsætte, at sagkyndige fra medlemsstaterne og Kommis­
sionen foretager kontrol for at efterprøve, om de sundhedsgarantier, 
tredjelande har givet, faktisk anvendes; 
førnævnte garantier er gældende, uden at det berører de krævede betingelser 
ud over denne særlige situation for indførsel fra vedkommende tredjelande; 
de produkter, der kan indføres, bør underkastes henholdsvis en dokument­
kontrol eller en ident itetskontrol, første gang de føres ind i Fælles­
skabet; en sådan kontrol er berettiget for at garantere de pågældende 
produkters frie bevægelser i Fællesskabet; desuden kan produkterne kontrol­
leres ved stikprøver i den medlemsstat, hvor de forbruges, med henblik på 
at sikre, at der ikke er koleraagens til stede; 
der bør indføres en forenklet procedure, der gør det muligt løbende og 
hurtigt at ændre EF-bestemmelserne til udviklingen i sygdomssituationen med 
hensyn til kolera; der bør derfor nedsættes en ad hoc-komité -
- 6 -
UDSTEDT FØLGENDE FORORDNING: 
Artikel 1 
I denne forordning fastsættes betingelserne for indførsel af 
frugt og grønsager, der falder ind under Rådets forordning (EØF) nr. 
1035/72<1) samt Rådets forordning (EØF) nr. 827/68(2), 
produkter forarbejdet på basis af frugt og grønsager, der falder ind 
under Rådets forordning (EØF) nr. 426/86(3>, 
der har oprindelse i eller kommer fra de koleraramte regioner, som er 
anført i bi lag I. 
Artikel 2 
1. De i artikel 1 omhandlede produkter kan indføres, hvis de ledsages af 
en officiel attest udstedt af den i bilag II angivne sundhedstjeneste, 
med de i bilag III omhandlede oplysninger. 
2. Der kræves ikke attest for de produkter, der er anført i bilag IV, hvis 
de opfylder de deri angivne betingelser. 
3. Produkter, der kommer fra bestemte tredjelande anført i bilag V, skal 
opfylde de deri angivne supplerende betingelser. 
Artikel 3 
Sagkyndige fra medlemsstaterne og Kommissionen kan foretage kontrol på 
stedet for at efterprøve, om de garantier, som tredjelande giver med hensyn 
til sundhed og hygiejne, faktisk anvendes. 
(1) EFT nr. L 118 af 20.5.1972, s. 1. 
(2) EFT nr. L 151 af 30.6.1968, s. 16. 
(3) EFT nr. L 49 af 27.2.1986, s. 1. 
- 7 -
Artikel 4 
Når de i artikel 1 omhandlede produkter føres ind på Fællesskabets område, 
kontrollerer den berørte medlemsstats kompetente myndigheder systematisk 
henholdsvis 
at den i artikel 2, stk. 1, omhandlede attest er korrekt i forhold til 
kravene i bi lag III 
identiteten af de produkter, der efter artikel 2, stk. 2, er fritaget 
for attestering. 
Artikel 5 
De medlemsstater, hvor produkterne forbruges, kan foretage stikprøvekontrol 
af de i artikel 1 omhandlede produkter. Hvis de kompetente myndigheder ved 
denne kontrol konstaterer tilstedeværelse af koleraagens, underretter de 
straks Kommissionen og de øvrige medlemsstater derom, uden at det i øvrigt 
berører de foranstaltninger, der skal træffes med hensyn til det forurenede 
part i. 
Artikel 6 
1. Kommissionen bistås af et udvalg, der består af repræsentanter for 
medlemsstaterne, og som har Kommissionens repræsentant som formand. 
2. Gennemførelsesbestemmelserne til denne foranstaltning samt eventuelle 
kommende ændringer af bilagene vedtages efter proceduren i stk. 3. 
3. Kommissionens repræsentant forelægger udvalget et udkast til de 
foranstaltninger, der skal træffes. Udvalget afgiver en udtalelse om 
dette udkast inden for en frist, som formanden kan fastsætte under 
hensyntagen til det pågældende spørgsmåls hastende karakter. 
- 8 -
4. Det udtaler sig med det flertal, som er fastsat i Traktatens artikel 
148, stk. 2, for vedtagelse af de afgørelser, som Rådet skal træffe på 
forslag af Kommissionen. 
Under afstemningen i udvalget tildeles de stemmer, der afgives af 
repræsentanterne for medlemsstaterne, den vægt, som er fastlagt i 
nævnte artikel. Formanden deltager ikke i afstemningen. 
5. Kommissionen vedtager de påtænkte foranstaltninger, når de er i 
overensstemmelse med udvalgets udtalelse. 
Er de påtænkte foranstaltninger ikke i overensstemmelse med udvalgets 
udtalelse, eller hvis der ikke er afgivet nogen udtalelse, forelægger 
Kommissionen straks Rådet et forslag til de foranstaltninger, der skal 
træffes. Rådet træffer afgørelse med kvalificeret flertal. 
6. Har Rådet efter udløbet af en frist på en måned regnet fra forslagets 
forelæggelse for Rådet, ikke truffet nogen afgørelse, vedtages de 
foreslåede foranstaltninger af Kommissionen. 
Artikel 7 
Denne forordning træder i kraft på tredjedagen efter offentliggørelsen i De 
Europæiske Fællesskabers Tidende. 
Den udløber to år efter ikrafttrædelsesdatoen. 
Denne forordning er bindende i alle enkeltheder og gælder umiddelbart i 
hver medlemsstat. 
Udfærdiget i Bruxelles, den 
På Rådets vegne 
Formand 
Sygdomsramte regioner - 9 -
BILAG I 
Land 
Colombia 
Ecuador 
Peru Angrebet administrativt område 
Departementerne Narino og Cauca 
Provinserne Chimborazo, El Oro, Esmaraldas, 
Guayas, Loja og Los Rios 
Samt Iige provinser 
- 10 -
BI LAG I I 
Myndigheder, der er godkendt i forbindelse med attester 
Land Godkendt sundhedstjeneste 
Colombia 1. Instituto Nacional de la Salud (I.N.S.) i 
Bogota 
2. Servicio Seccional de Salud (S.S.S.) for 
departementerne Narino (i Tasco) og Cauca 
(i Popayan) 
Ecuador 1. Instituto Nacional de Hig i ene y Medicina 
tropical (I.N.H.M.T.) "Leopoldo Izqueta 
Perez" (i GuayaquiI) 
Peru 1. Centro de Certificicaciones Pesqueras, 
C.E.R.P.E.R. i El Callao 
2. Ministerio de Salud i Lima 
- 11 -
BI LAG III 
Oplysninger, der skal gives Då den officielle attest 
udstedt af de godkendte sundhedstjenester: 
den godkendte sundhedstjenestes navn og i givet fald navnet på den 
delegerede instans 
udstede Isessted, -nummer og -dato 
beskrivelse af forsendelsen og behandlingens art 
virksomhedens navn og adresse 
bekræftelse af, at virksomheden opfylder kravene i forbindelse med god 
hygiejne ved håndtering, og især af, at virksomheden råder over et 
anlæg til klorbehandling af spildevand 
bekræftelse af, at virksomheden er underkastet skærpet kontrol 
foretaget af repræsentanter for den godkendte sundhedstjeneste, og at 
alle hygiejnekravene til forarbejdning, pakning og emballering 
overholdes 
sundhedstjenestens stempel og den eller de befuldmægtigedes under­
skrift. 
- 12 -
BILAG IV 
A. Liste over produkter, der ikke er underkastet indskrænkninger 
1. Tørrede grønsager, tørrede bælgfrugter, nødder og tørrede frugter 
henhørende henholdsvis under position 0712, 0713, 0802 og 0813 i 
Den Fælles Toldtarif samt alle produkter af frugt og grønsager, der 
er trørret ti I en aw-værdi på under 0,85. 
2. Alle frugter og grønsager, der transporteres under normale omgivel-
sesbetingelser, herunder fugtighed, med en trasporttid på mindst 
fjorten dage. 
B. Liste over produkter, der på grund af en særlig behandling ikke er 
underkastet indskrænkninger: 
1. Frugt og grønsager samt saft og kvas i hermetisk lukkede dåser, 
glas eller flasker, som har undergået en varmebehandling på over 
70*C centrumstemperatur med henblik på konservering efter embal­
lering. 
2. Frugt og grønsager i dåser, glas eller flasker, der opbevares i sur 
lage med pH på under 4,5. 
3. Frosne frugter og grønsager, der har undergået en varmebehandling 
på over 70*C centrumstemperatur og er emballeret på tilstrækkelige 
hygiejnebetingelser i de sygdomsramte lande. 
- 13 -
BILAG V 
Særbet ingeI ser som omhandlet i artikel 2. stk. 3 
Afsenderland Supplerende krav 
Peru Den i artikel 2, stk. 1, omhandlede attest 
skal ledsages af en nummereret og dateret 
officiel attest, der er udstedt af sundheds­
ministeriet, og som bekræfter, at der ikke er 
Vibrio cholerae til stede i de produkter, der 
udgør det udførte parti. 

ISSN 0254-1459 
K0M(91)311 endelig udg. 
DOKUMENTER 
DA 03 
Katalognummer : CB-CO-91-357-DA-C 
ISBN 92-77-74969-5 
Kontoret for De Europæiske Fællesskabers Officielle Publikationer 
L-2985 LAJxembourg